Internetportalen hotels.com har spurgt 1200 danskere om, hvor de oplever størst gæstfrihed, og hvor de finder den bedste service. Hver femte af de adspurgte peger på Nordjylland i begge spørgsmål. På spørgsmålet om gæstfrihed topper Nordjylland med 22 procent af svarene. Skarpt forfulgt af Sønderjylland og Fyn. Helt i bunden ligger Sjælland, hvor kun tre procent mener, at de bliver modtaget bedst. Samme billede tegner sig, når spørgsmålet går på, hvem der er mest servicemindede. Her ligger Nordjylland også i toppen med Midtjylland og Bornholm lige under sig. Igen rammer Sjælland bunden med seks procent af stemmerne.

Referat:
Nordjylland er den region i landet, hvor gæster oplever størst imødekommenhed og service. Det slår en ny undersøgelse fast.